જો કે, હાર્દિક પટેલ આ બેઠકમાં હાજર નહીં રહે તેમ પાસ કોર કમિટીના દિનેશ પટેલે વનઇન્ડિયા સાથેની વાતમાં જણાવ્યું હતું. જો કે, આ બેઠક અંગે હાર્દિક પટેલનું વલણ હકારાત્મક હોવાનુ જાણવા મળ્યું છે અને કોંગ્રેસ પણ માની રહી છે કે આ બેઠક બાદ હાર્દિક પટેલ વિધાનસભાની ચૂંટણીમાં તેમને સમર્થન જાહેર કરે તેવી શક્યતાઓ છે. ઉલ્લેખનીય છે કે, ઓબીસી નેતા અલ્પેશ ઠાકોરે કોંગ્રેસનો ખેસ પહેરીને ભાજપને હરાવવા માટે એડીચોટીનું જોર લવાવવાની જાહેરાત કરી હતી. ત્યારે દલિત નેતા જીજ્ઞેશ મેવાણીએ પણ રાહુલ ગાંધી સાથે મુલાકાત કરીને તેમની સાથે ભાજપ વિરૂદ્ધ પ્રચારમાં જોડાવાની જાહેરાત કરી હતી. ત્યારે જો હવે હાર્દિક પણ કોંગ્રેસ સાથે ભળી જાય તો ભાજપ માટે આ વિધાનસભાની ચૂંટણીમાં લોઢાના ચણા ચાવવા જેવી સ્થિતિ ઊભી થવાની પુરેપુરી શક્યતા છે.